OzLabs/hebrew-wiki-articles huggingface dataset:
אני פרנקי

אני פרנקי (באנגלית: I Am Frankie) היא סדרת דרמת נעורים אמריקאית. הסדרה עוקבת אחרי פרנקי גיינס, אנדרואיד מתוחכם בדמות בחורה שנוצר על ידי מדענית מוכשרת הנתונה בסכנה, וכתוצאה מכך מנסה לשלב את פרנקי בבית ספר אמיתי. הסדרה מופקת ומשודרת על ידי ערוץ הטלוויזיה ניקלודיאון. העונה הראשונה עלתה לשידור ב-4 בספטמבר 2017.

==סקירת הסדרה==

==עלילת הסדרה==
סיגורני גיינס היא מדענית העובדת בחברה המפתחת רובוטים, אנדרואידים למערכות גנטיות אלקטרוניות. גיינס מצליחה לפתח אנדרואיד המצויד בבינה מלאכותית המצליח לתקשר עם הסובבים אותו, ואף להבין ולחוש רגשות. האנדרואיד בנוי כגוף של נערה מתבגרת, שסיגורני מכנה אותה "פרנקי". כשחברות ענק מתחילות לחפש את פרנקי במטרה להפוך אותה לחיילת רובוטית מאומנת, סיגורני מחליטה להסוות את פרנקי כבת שלה, ומשלבת אותה בבית ספר רגיל.

==שחקנים==
* אלכס הוק – פרנקי גיינס
* ניקול אליס נלסון – דייטון רייס
* קרסון רולנד – קול רייס
* אוריאל בלדסקו – לוסיה
* ארמני בארט – ביירון
* כריסטי באקט – מקיילה
* קייסון פאקר – אנדרו לה-פייר
* סופיה פורסט – ג'ני גיינס
* מוהאנה קרישנאן – תמי
* ג'ייסי מרוז – רובי
* ג'ים באלארד – מיסטר קינגסטון
* טוד אלן דורקין – ג'יימס פיטרס
* ג'וי קיג'ין – גברת האף, מנהלת בית הספר
* מייקל לורינו – ויל גיינס
* קארי שרודר – סיגורני גיינס

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ניקלודיאון: תוכניות וסדרות
קטגוריה:סדרות דרמה אמריקאיות
קטגוריה:סדרות נעורים אמריקאיות
הצעיף הכחול

הצעיף הכחול (באנגלית: The Blue Veil) הוא סרט מלודרמה אמריקאי משנת 1951 עם ג'יין ויימן בתפקיד הראשי.

התסריט מבוסס על סיפור של פרנסואה שמפו שעובד לסרט בשם La Voile Bleu בשנת 1942.

ג'יין ויימן הייתה מועמדת לפרס אוסקר לשחקנית הטובה ביותר אך הפסידה אותו לויויאן ליי עבור חשמלית ושמה תשוקה. היא זכתה בפרס גלובוס הזהב לשחקנית הטובה ביותר - סרט דרמה.

העלילה היא על אומנת המקדישה את חייה לטיפול בילדים במשפחות שונות. שם הסרט הוא מהצעיף הכחול אותו נהגו אז האומנות ללבוש.

==תקציר העלילה==
לואיז (לולו) מייסון (ג'יין ויימן) היא אלמנה שבעלה נהרג במלחמת העולם הראשונה. היא יולדת בת שמתה לאחר הלידה. לואיז אוהבת לטפל בילדים והיא מקבלת לטפל בבנו של פרדריק ביגלי, (צ'ארלס לוטון), אלמן עשיר, יצרן מחוכים. ביגלי מבקש את ידה אבל היא מסרבת והוא מתחתן עם מזכירתו שמפטרת אותה.

היא מוצאת עבודה כאומנת לרובי והריסון והנרי, בניהם של הנרי פאלפרי ואשתו פלייר (אגנס מורהד). הריסון הוא ילד פרוע ומוצמד אליו מורה מלווה בשם ג'ארי קין (ריצ'רד קרלסון). ג'ארי מתאהב בלואיז ומציע לה נישואים כדי שתסע איתו לביירות שם קיבל משרה טובה. היא מסכימה אך פלייר משוחחת איתו ומורידה את התלהבותו מלואיז שזה עתה הכיר. הוא מבקש מלואיז לדחות את נישואיהם ונוסע בעצמו. לואיז המדוכאת נשארת עם משפחת פאלפרי עד שהילדים גדלים.

מקום עבודתה הבא הוא אומנת לנערה סטפני רולינס (נטלי ווד) בתה של אם יחידנית, אני רולינס (ג'ואן בלונדל), זמרת מתוסכלת בשולי הקריירה שלה.

אני עסוקה בהופעותיה בעוד שלואיז מטפלת בסטפני המתבגרת ונוצר ביניהן קשר של אם ובת. בטקס הקונפירמציה מופיעה רק לואיז וסטפני מציגה אותה כאמה. לואיז מרגישה שהקשר הזה אינו בריא ומתפטרת.

היא עוברת להיות אומנת לטום, ילדם של הזוג יו (דן או'הרליהי) והלן ויליאמס. יו עובר במלחמת העולם השנייה לאנגליה, נפצע קשה בקרב ואשתו נוסעת לטפל בו. לואיז נשארת ומטפלת בטום שנים רבות. כאשר מודיעה לה הלן כי התאלמנה, נישאה מחדש ועומדת להגיע בחזרה לארצות הברית, היא עוזבת את הבית ונוסעת לפלורידה. לאחר חיפוש נרחב על ידי המשטרה היא נמצאת ומואשמת בחטיפה. התובע המחוזי אוהד אותה אבל נאלץ לכבד את החוק ולהעביר את טום לאימו הביולוגית.

כל אותן השנים היא ביחסים אפלטונים עם פרנק האצ'ינס (סיריל קיוזק), בעל חנות צעצועים. הוא מציע לה נישואים אך היא דוחה זאת.

המשטרה מחפשת את טום ובלש חוקר את פרנק על יחסיו עם לואיז ובסוף החקירה פרנק מתמוטט ומת.
לואיז מגיעה לחנותו של פרנק ולאכזבתה רואה שהיא סגורה עקב מותו.

כעת לואיז היא אישה קשישה ובודדה ואינה יכולה למצוא עבודה כאומנת. בלשכת תעסוקה מציעים לה להיות מנקה בבית ספר והיא מסכימה כדי להיות שוב קרובה לילדים. ראייתה נחלשת וכאשר היא כמעט נדרסת, היא נבדקת על ידי רופא עיניים שמתברר שהוא רוברט פאלפרי. היא מספרת לו על קורותיה ומראה לו תמונות של כל הילדים שבהם טיפלה. הוא מזמין אותה לביתו ושם היא נפגשת להפתעתה עם כולם ומשוחחת בטלפון עם טום. בסוף השיחה מציע לה רוברט להיות אומנת לילדיו.

==קישורים חיצוניים==

* [https://www.youtube.com/watch?v=gtd25vKPHzc שתי סצנות מסוף הצעיף הכחול], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1951
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטי ג'יין ויימן
קטגוריה:חידושים אמריקאיים לסרטים צרפתיים
בית אונגר

בית אונגר הוא בית ברחוב עבו שבעיר העתיקה בצפת, שבו התגוררה משפחתו של אלתר אונגר, שנרצחה על ידי פורעים ערבים במרד הערבי הגדול. הבית גובל בבית עבו, שבו נפתחות בכל שנה חגיגות ל"ג בעומר בתהלוכה להר מירון. לאחר מאבק ציבורי הוכרז בית אונגר כמבנה לשימור.

==היסטוריה==

הבית נבנה בתחילת המאה ה-20. מאז שנות ה-20 של המאה ה-20 התגוררה בבית משפחתו של אלתר אונגר, מצאצאי האדמו"ר רבי מרדכי דוד אונגר מדומברובה. אונגר, יליד צפת, היה בנו של הרב יעקב יצחק אונגר. גיסו הוא הרב בעריש זלץ, מגדולי רבני צפת. לאחר נישואיו היה סופר סת"ם.

ב-13 באוגוסט 1936, בשעה שמונה וחצי בערב, פרצו פורעים ערבים לבית ברובע היהודי בצפת וירו בשלושת הילדים, בני תשע, שבע ושש, שישנו על מחצלת בחדר. לשמע היריות התעורר אבי המשפחה, אלתר אונגר, שישן בחדר הסמוך, ונזעק לחדר הילדים. הפורעים השליכו עליו פצצה והוא נהרג במקום. אשתו, שרצתה אף היא להגן על ילדיה, נפצעה. הוא הובא למנוחות בבית העלמין בצפת.

ראשי העדה היהודית בצפת כתבו לנציב העליון: "העדה העברית בצפת מזועזעת עד היסוד לרגל הרצח האכזרי של משפחה שלמה על שלושת ילדיה".

במשך כמה שנים היה הבית נטוש. בשנות ה-40 שימש הבית את ארגון ההגנה כמקום תצוגה סודי לנדבני הקהילה הצפתית, שבו הוצגו להם כלי הנשק שנרכשו להגנת היישוב בכספי תרומותיהם.

לאחר קום המדינה שוב ננטש הבית וחלקו העליון נאטם. ב-2005 נרכש הבית על ידי אדם פרטי, שתכנן להרוס את המבנה לטובת בניית יחידות דיור. בעקבות זאת קמו גורמים שונים בצפת וניסו למנוע את הריסת הבית ואף חלקם דרשו להכריז עליו כמבנה לשימור לאור הרקע היסטורי של המבנה. בעקבות הלחץ הציבורי הורה ראש העירייה אילן שוחט על הפסקת העבודות. המועצה לשימור אתרים פנתה לוועדת ערר מחוזית לתכנון ובנייה בבקשה לבטל את ההיתר שניתן להריסת הבית.

==קישורים חיצוניים==
* 
* 

== הערות שוליים ==

קטגוריה:צפת העתיקה
קטגוריה:צפת: מבנים
קטגוריה:מחוז הצפון: מבנים לשימור
אונגר
בעריש זלץ

רבי ישכר דוב בעריש זלץ (1893–1961) היה רב ומקובל, מרבני צפת, מראשי ישיבת בני יעקב בצפת.

==ביוגרפיה==

נולד בצפת, בנו של חיים אברהם זלץ, למשפחה שהתיישבה בעיר במאה ה-19 והתייחסה לט"ז. היה מתלמידי הרידב"ז בצפת. היה מקורב לרבי שלמה אליעזר אלפנדרי ("הסבא קדישא") שהתגורר בצפת, ובמשך תקופה שימש ספרא דדיינא שלו.

נישא לחיה דבורה, בתו של הרב יעקב יצחק אונגר, מצאצאי האדמו"ר רבי מרדכי דוד אונגר מדומברובה. אחיה, אלתר אונגר, נרצח עם שלושת ילדיו במאורעות 1936. במשך כחמש עשרה שנה לא נפקד בבנים. לאחר שמישהו קנטרו על ערירותו, ברכו הרב אלפנדרי בברכה שיזכה להיפקד בבן זכר, וכך היה.

היה מראשי ישיבת בני יעקב בצפת. התכתב בנושאים תורניים והלכתיים עם רבני הדור, ובהם הרב בן ציון חי עוזיאל והרב צבי פסח פרנק, ודברי תורה שלו נמצאים בספרי השו"ת שלהם. פרסם מאמרים תורניים בבמות שונות ובהם בירחון "הפוסק". הרב שריה דבליצקי הסתמך בספריו על עדויות שלו לגבי מנהגים שרווחו בצפת.

בנו הוא הרב יעקב זלץ מירושלים.

==קישורים חיצוניים==
* [http://haravuziel.org.il/סימן-ח-א-בשר-המגיע-מחול-עם-פלומבה-אם-אי/ משא ומתן הלכתי עם הרב עוזיאל]

קטגוריה:צפת: רבנים
קטגוריה:ישראלים שנולדו ב-1893
קטגוריה:ישראלים שנפטרו ב-1961
Dantel

Dantel (בעברית: תַחרָה) הוא אלבום הבכורה של הזמרת-יוצרת הטורקייה אירם דריג'י. האלבום יצא לאור ב-11 בפברואר 2016, על ידי חברת התקליטים GNL אנטרטיימנמט. כמו כן, מתוך האלבום יצאו ארבעת הסינגלים; "Dantel", "", "" ו-"Bana Hiçbir Şey Olmaz".

האלבום יצא לאחר כמה חודשים מצאת הסינגל המצליח "Aşk Eşittir Biz", שלבסוף לא נכלל בו.

== רקע ויציאה ==
האלבום יצא לראשונה בפורמט של תקליטור בטורקיה ב-11 בפברואר 2016. למחרת, הופץ גם בפורמט של הורדה דיגיטלית ברחבי העולם ובטורקיה בפרט. בנוסף לכך, הקונספט של האלבום כשמו, הוא תחרה.

בין היתר, הפך שיר הנושא "Dantel" לאחד מן השירים הטורקיים המצליחים ביותר בהיסטוריה, כאשר כבש 20 צמרות מצעדים שונים בטורקיה.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="2" |טורקיה
|11 בפברואר 2016
|תקליטור
| rowspan="3" |GNL
|style="text-align:center;"|
|-
| rowspan="2" |12 בפברואר 2016
| rowspan="2" |הזרמת מוזיקה • הורדה דיגיטלית
|style="text-align:center;"|
|-
!כלל העולם
|style="text-align:center;"|
|}

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומי אירם דריג'י
קטגוריה:אלבומים בטורקית
קטגוריה:אלבומי פופ
קטגוריה:אלבומי חברת GNL אנטרטיינמנט
הורך 853 פול ורורבק ספורט קבריולה

הורך 853 פול ורורבק ספורט קבריולה (בגרמנית: Horch 853 Voll & Ruhrbeck Sport Cabriolet) היא מכונית ספורט המוגדרת כמכונית סלון מהודרת מתוצרת יצרנית הרכב הגרמנית הורך אשר יוצרה בין השנים 1935–1937.

בשנת 1932 מוזגה הורך עם יצרנית הרכב DKW , יצרנית הרכב ונדרר ומפעל אאודי ההיסטורי אשר נוסד בשנת 1910 על ידי אוגוסט הורך. החברה החדשה הייתה קרויה Auto Union AG .
=="הורך 853 פול ורורבק ספורט קבריולה"==
* יוצרו 619 יחידות
* 2 דלתות ("דלתות התאבדות" - ציר פתיחת הדלת מנוגד לכיוון התנועה)
* מספר נוסעים: 2+2
* מנוע קדמי אורכי
* סוג הנעה: הנעה אחורית
* דגם "הורך 853 פול ורורבק ספורט קבריולה" שנתפס על ידי הצבא הצרפתי הועבר למרשל צרפת ז'אן דה לאטר דה טסיני
===תצורות===
* קבריולה
* קופה

== תמונות ==
<gallery mode="packed" heights="120">
קובץ:1937 Horch Cabriolet (24548914333).jpg | "הורך 853 פול ורורבק ספורט קבריולה", שנת 1937
קובץ:1937 Horch 853 Stromlinie Coupe Erdmann ^ Rossi Rekonstruktion (Einzelstück) IMG 2756 - Flickr - nemor2.jpg | "הורך 853 פול ורורבק ספורט קבריולה", קופה
קובץ:1937 Horch 853 Stromlinie Coupe Erdmann ^ Rossi Rekonstruktion (Einzelstück) IMG 2763 - Flickr - nemor2.jpg | "הורך 853 פול ורורבק ספורט קבריולה", קופה
קובץ:1937 Horch 853 Stromlinie Coupe Erdmann ^ Rossi Rekonstruktion (Einzelstück) IMG 2760 - Flickr - nemor2.jpg | "הורך 853 פול ורורבק ספורט קבריולה", קופה - מבט לחלון האחורי
קובץ:18 Nos 05 - Horch.jpg | "הורך 853 פול ורורבק ספורט קבריולה"
קובץ:180512-Horch853-03.jpg | "הורך 853 פול ורורבק ספורט קבריולה"
קובץ:180512-Horch853-05.jpg | "הורך 853 פול ורורבק ספורט קבריולה" - מבט לתא הנהג ולוח מחוונים
קובץ:Horch 853 (2) Travelarz.JPG | "הורך 853 פול ורורבק ספורט קבריולה" - מבט לתא הנהג ולוח מחוונים
קובץ: RM Sotheby’s 2017 - Horch 853 cabriolet - 1938 - 003.jpg | "הורך 853 פול ורורבק ספורט קבריולה", שנת 1938
קובץ:Horch 853 Sport 1937 (Volante) jm21412.jpg | "הורך 853 פול ורורבק ספורט קבריולה"
קובץ:180512-Horch853-02.jpg | "הורך 853 פול ורורבק ספורט קבריולה"
קובץ:Horch 853 Sport 1937 (Volante) jm21420.jpg | "הורך 853 פול ורורבק ספורט קבריולה" - מבט אל המנוע
קובץ:1937 Horch 853 Cabrio IMG 2677 - Flickr - nemor2.jpg | "הורך 853 פול ורורבק ספורט קבריולה" - מבט ללוגו היצרן (בחזית הדגם)
</gallery>

== קישורים חיצוניים ==

* 
* 
* [https://vimeo.com/6479873 "הורך 853 פול ורורבק ספורט קבריולה"] באתר vimeo

== הערות שוליים ==

קטגוריה:מכוניות ספורט
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:כלי רכב שהושקו ב-1935
קטגוריה:כלי רכב גרמניים
קטגוריה:רכבי Auto Union AG
סנטאישטוואנבקשה

סנטאישטוואנבקשה (בהונגרית: Szentistvánbaksa) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית סנטאישטוואנבקשה קטנה משמעותית בשנים האחרונות, מ-349 תושבים בשנת 1990 עד 266 תושבים בשנת 2018 (ירידה של כ-23%).

==קהילה יהודית==
בסנטאישטוואנבקשה חיו מעט יהודים ובמקום קיימים שרידים של מצבות יהודיות. וכן ישנו תיעוד לכך שבשנת 1833 היה במקום בית כנסת

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|54
|
|-
|1880
|52
|626
|-
|1910
|19
|
|-
|1920
|19
|
|-
|1930
|14
|
|-
|1941
|14
|610
|-
|}

== ילידי המקום ==
* יוז'ף קמנפי בשמו המקורי: הרטמן - Hartmann (בהונגרית: Keményffy József; סנטאישטוואנבקשה, 1812 או 1814 – זילה, 24 בנובמבר 1895) היה לוחם חופש יהודי-הונגרי ואמריקאי, מורה בעיסוקו האזרחי, צובע מסגרות תמונה, ארכיבאי.

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=08484 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
לה (כפר)

לה (בהונגרית: Léh) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית לה קטנה משמעותית בשנים האחרונות, מ-475 תושבים בשנת 1990 עד 395 תושבים בשנת 2018 (ירידה של כ-16%).

בלה חיו מעט יהודים לתקופת זמן מוגבלת.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|16
|
|-
|1880
|10
|290
|-
|1910
|4
|
|-
|1920
|4
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=03531 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מונאי

מונאי (בהונגרית: Monaj) הוא כפר קטן במחוז בורשוד-אבאוי-זמפלן שבצפון מזרח הונגריה.

==יהודי מונאי==
במונאי חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|19
|287
|-
|1910
|7
|
|-
|1920
|6
|
|-
|1930
|7
|
|-
|1941
|4
|564
|-
|}

==קישורים חיצוניים==
* 

* [http://www.ksh.hu/apps/hntr.telepules?p_lang=HU&p_id=09016 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מריה פרנסיסקה מאורליאן-ברגנסה, דוכסית ברגנסה

מריה פרנסיסקה מאורליאן-ברגנסה, דוכסית ברגנסה (בצרפתית: Isabelle d'Orléans et Bragance; 8 בספטמבר 1914 - 15 בינואר 1968) הייתה אשתו של דוארטה נונו, דוכס ברגנסה, ראש בית ברגנסה בין השנים 1920–1976.

==ביוגרפיה==
מריה פרנסיסקה נולדה באה, סן-מריטים בצרפת ב-8 בספטמבר 1914, לפדרו דה אלקנטארה, נסיך גראו-פארה ולאלז'בייטה, רוזנת דוברז'נסקי דה דוברז'ניץ, בתם של יאן, רוזן דוברז'נסקי דה דוברז'ניץ והרוזנת אליזבת קוטולינסקי פון קוטולין. בשנת 1891 קיבל אביה את התואר "הנסיך הקיסרי של ברזיל", אולם הוא ויתר עליו בשנת 1908 עם נישואיו לאמה, אם כי נשאר עם התואר "נסיך אורליאן-ברגנסה". לאחר מותם של הורי אמה עברו הוריה להתגורר בבתיהם באיל סן לואי ובבולון-ביאנקור. בשנת 1920 בוטל חוק הגירוש על בני המשפחה הקיסרית בברזיל, ובעקבות כך עברו בני המשפחה להתגורר בפטרופוליס, ברזיל, אולם במהלך המסע לברזיל מת סבה גאסטון, רוזן אה.

בשנת 1950 בוטלו חוקי הגירוש בפורטוגל נגד בעלה, אולם בשל תאונת דרכים קשה הם עברו להתגורר בפורטוגל רק בשנת 1952. בעקבות מותו של הנשיא אוסקר כרמונה בשנת 1951, ניסה דוארטה נונו להביא להחזרת המונרכיה בפורטוגל, אולם המהלך נכשל בשל התנגדותו של סלזר. ב-15 בינואר 1968 מתה מריה פרנסיסקה בליסבון, והיא בת 53 שנים.

==משפחתה==
ב-15 באוקטובר 1942 התחתנה מריה פרנסיסקה עם דוארטה נונו, דוכס ברגנסה, ממנו נולדו לה שלושה ילדים:
* דוארטה פיו, דוכס ברגנסה (נולד ב-1945).
* האינפנטה מיגל, דוכס ויזאו (נולד ב-1946).
* האינפנטה אנריקה, דוכס קוימברה (1949–2017).

מאחר שטקס החתונה האזרחי לא התקיים לפני השלטונות הברזילאים, אלא בשגרירות הפורטוגזית, התעוררה אז השאלה בנוגע לאופן ההכרה בנישואין על פי חוקי ברזיל. בעקבות הכרזת הרפובליקה בברזיל, הונהגה הפרדת הכנסייה והמדינה, וחתונות קתוליות כבר לא היו בעלות השפעה אזרחית אוטומטית. בעקבות כך הגישו בני הזוג בקשה להכרה מיוחדת בנישואיהם, ואכן לבסוף אושרו נישואיהם רטרואקטיבית, גם לפי החוק הברזילאי, בתוקף מיום נישואיהם.

== אילן יוחסין ==

==קישורים חיצוניים==

קטגוריה:בית אורליאן
קטגוריה:נסיכות צרפתיות
קטגוריה:ילידות 1914
קטגוריה:נפטרות ב-1968
לעולם בעקבות השמש

"לעולם בעקבות השמש" הוא שיר שכתב אהוד מנור, הלחין ועיבד רוני וייס וביצעה הזמרת שרי. השיר השתתף בפסטיבל הזמר והפזמון 1979 והגיע למקום החמישי.

== רקע ==
"לעולם בעקבות השמש" בוצע על ידי הזמרת שרי בפסטיבל הזמר והפזמון התשל"ט (1979) והגיע למקום החמישי. השיר המנצח בתחרות זו היה מיועד להשתתף בתחרות האירוויזיון שעתידה הייתה להתקיים בישראל. בתחרות זו ניצח השיר "הללויה" בביצוע גלי עטרי ולהקת "חלב ודבש".

השיר נכלל באלבומה של שרי "זה הרגע". השיר הגיע למקום הרביעי במצעד השבועי של רשת ג'. במצעד הפזמונים העברי השנתי של רשת ג' הגיע השיר למקום ה-25, ובמצעד השנתי של גלי צה"ל הוא דורג במקום ה-30. כמו כן, השיר הגיע למקום 14 במצעד שירי אהוד מנור, ולמקום 94 ב״מצעד של המדינה״, שנערך בשנת 2009 (ה'תש"ע).

== גרסאות כיסוי ==
בשנת 1994 בוצע השיר על ידי מרב מיכאלי, אורלי ברבי ונועה ירון דיין במסגרת התכנית "שישי חי". 

בשנת 2017 בוצע השיר על ידי טוביה צפיר בסדרת הטלוויזיה "שירים מבית סבא".

ב-4 ביולי 2019 הוציא הזמר עומר אדם גרסה של השיר.

== קישורים חיצוניים ==

* [https://www.nli.org.il/he/items/NNL_MUSIC_AL997008914888905171/NLI "לעולם בעקבות השמש" [דף שיר<nowiki>]</nowiki>], באתר הספרייה הלאומית

== הערות שוליים ==

קטגוריה:שירי 1979
קטגוריה:סינגלים מ-1979
קטגוריה:שירי פסטיבל הזמר והפזמון 1979
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים על השמש
דוארטה פיו, דוכס ברגנסה

דוארטה פיו, דוכס ברגנסה (בפורטוגזית: Miguel Januário de Bragança; נולד ב-15 במאי 1945) הוא התובע לכס המלוכה של פורטוגל משנת 1976, והוא משתמש בתואר דוכס ברגנסה.

==ביוגרפיה==
דוארטה פיו נולד ב-15 במאי 1945 בברן, לדוארטה נונו, דוכס ברגנסה, נכדו של מיגל הראשון, מלך פורטוגל, ולמריה פרנסיסקה מאורליאן-ברגנסה, דוכסית ברגנסה, בתם של פדרו דה אלקנטארה, נסיך גראו-פארה ואלז'בייטה, רוזנת דוברז'נסקי דה דוברז'ניץ. סנדקיו היו האפיפיור פיוס השנים עשר, המלכה האלמנה אמלי ודודתו הגדולה האינפנטה אדלגונדס, דוכסית גואימראס. על פי חוק הגירוש הפורטוגלי של 1834 והחוקה של 1838, נאסר על משפחתו להיכנס לפורטוגל, אולם הם כן החזיקו באזרחות פורטוגזית. בשנת 1950 בוטלו חוקי הגירוש נגד משפחתו, אולם בשל תאונת דרכים קשה שעבר אביו הם עברו להתגורר בפורטוגל רק בשנת 1952.

בין השנים 1957–1959 למד דוארטה ב-Colégio Nun'Álvres בסנטו טירסו. הוא החל את לימודיו במכללה הצבאית בליסבון בשנת 1960, ולאחר מכן הוא למד במכון העליון לאגרונומיה (כיום חלק מהאוניברסיטה הטכנית של ליסבון) ולאחר מכן במכון ללימודים מתקדמים של אוניברסיטת ז'נבה.

דוארטה שירת כטייס מסוקים בחיל האוויר הפורטוגזי באנגולה הפורטוגזית בשנים 1968–1971 בזמן מלחמת המושבות הפורטוגזית. בשנת 1972 הוא השתתף בארגון קבוצה אנגולית רב-אתנית של מועמדים לאספה הלאומית. הדבר גרם לגירושו מאנגולה בפקודתו של ראש הממשלה מרסלו קאטאנו. בשנת 1976 מת אביו דוארטה נונו, דוכס ברגנסה, ודוארטה פיו ירש את תאריו. דוארטה היה תומך נלהב במאבק העצמאות של מזרח טימור, אשר נכבשה על ידי אינדונזיה בשנת 1975, ובשנת 2012 הוא קיבל כהוקרה על תמיכתו אזרחות מזרח טימורית.

בתפקידו כנשיא קרן המלך מנואל השני, דוארטה פיו משתתף לעיתים קרובות בקהילת המדינות הדוברות פורטוגזית, ארגון בין-ממשלתי למען ידידות כלכלית, פוליטית ותרבותית בין פורטוגל לבין מושבות רבות שלה בעבר. כמו כן, דוארטה נוסע ומבקר לעיתים קרובות במדינות שונות, כחלק מפעילות תרבותית ודתית. כמו כן, מדי שנה ב-1 בדצמבר נואם דוארטה פיו, לרגל יום הזיכרון למלחמת השיקום הפורטוגזית, שבה השתחררה פורטוגל מעולו של בית הבסבורג, וחזרה להיות עצמאית תחת שלטונם של בית ברגנסה.

== משפחתו ==
ב-13 במאי 1995 התחתן דוארטה פיו עם איזבל אינש קסטרו קובליו ארדיה, בתם של ז'ורז'ה דה ארדיה ורקל לאונור פנחיירו קורבלו. הטקס נערך בליסבון, והיה טקס הנישואין הראשון של בן משפחת המלוכה הפורטוגזית שנערך בליסבון, מאז חתונתו של קרלוש הראשון, מלך פורטוגל בשנת 1886. בטקס השתתפו בין השאר, פיליפ, דוכס בראבנט, אנרי, הדוכס הגדול של לוקסמבורג, הנסיכה מרגריטה, דוכסית סוריה, נשיא פורטוגל מריו סוארש, וראש הממשלה אניבל קבאקו סילבה.

לו שלושה ילדים:
* אפונסו, נסיך ביירה (נולד ב-1996).
* האינפנטה מריה פרנסיסקה, דוכסית קוימברה (נולד ב-1997).
* האינפנטה דיניש, דוכס פורטו (נולד ב-1999).

==אילן יוחסין==

==קישורים חיצוניים==

קטגוריה:בית ברגנסה
קטגוריה:אבירי מסדר גיזת הזהב
קטגוריה:ילידי 1945
אפונסו, נסיך ביירה

דון אפונסו, נסיך ביירה (בפורטוגזית: Afonso de Bragança; נולד ב-25 במרץ 1996) הוא בנו הבכור של דוארטה פיו, דוכס ברגנסה, הטוען הנוכחי לכס המלוכה של פורטוגל, והוא הראשון בסדר הירושה לאחר אביו.

== ביוגרפיה ==
אפונסו נולד ב-25 במרץ 1996 בליסבון, והוא הילד הבכור של דוארטה פיו, דוכס ברגנסה, ואיזבל אינש קסטרו קובליו ארדיה, בתם של ז'ורז'ה דה ארדיה וראקל לאונור פנחיירו קורבלו. כיורש לאביו, הוא מחזיק בתואר "נסיך ביירה".

ב-1 ביוני 1996 הוטבל אפונסו בקתדרלת בראגה, וסנדקיו היו הלנה, נסיכת בורבון-שתי הסיציליות ודודו מצד האם, אפונסו מיגל דה ארדיה.

מיד לאחר הטבילה שלו, הנסיך הצעיר נחנכה בעיר הסמוכה, גימארייש, בכנסיית נוסה סניורה דה אוליביירה (גבירתנו של עץ הזית), שבו האב הקדמון שלו ז'ואאו הראשון, מלך פורטוגל (מייסד בית אביש), יחד עם בנו הלא חוקי אפונסו הראשון, דוכס ברגנסה (מייסד בית ברגנסה), הודה לה על ניצחונו בקרב אלג'וברוטה בשנת 1385, נגד אחייניתו ביאטריש, מלכת פורטוגל ובעלה חואן הראשון, מלך קסטיליה.

החינוך של אפונסו כלל בית ספר עצמאי יוקרתי מאוד, בקרקבלוס, בית הספר של סנט ג'וליאן, קולג'יו פלאנאלטו ובית הספר אוראטורי, בית ספר קתולי ציבורי באנגליה. כיום הוא לומד מדעי המדינה ויחסים בינלאומיים באוניברסלד קטוליקה פורטוגזה במכון ללימודים פוליטיים בליסבון.

באוגוסט 2018 אפונסו הצטרף למחלקת העזרה הראשונה, מתנדבי מכבי האש של ליסבון, בעקבות אפונסו, דוכס פורטו, שהיה מפקד הכבוד באותה החטיבה. ההחלטה להצטרף לחטיבת האש הגיעה לאחר שדיבר על שריפות הקיץ של פורטוגל עם בני משפחתו וחבריו.

באמצעות הקשרים של אביו למזרח טימור, אפונסו נעשה שם אזרח כבוד בספטמבר 2014, כאשר הוא ומשפחתו ביקרו במדינה כדי להשתתף בפגישת הסנאט השנייה של איגוד ליאוראי, המייצג את הצאצאים של מלכי השבט.

==אילן יוחסין==

==הערות שוליים==

קטגוריה:בית ברגנסה
קטגוריה:פורטוגזים שנולדו ב-1996
אולקסנדריה (כדורגל)

מועדון הכדורגל אולקסנדריה הוא מועדון כדורגל אוקראיני מהעיר אולקסנדריה, המשחק בליגת העל האוקראינית.

הקבוצה זכתה באליפות מחוז קירובוגרד בשנת 1990. ברמה הלאומית העפילה לחצי גמר הגביע האוקראיני בעונת 2015/2016 וסיימה במקום השלישי בליגת העל האוקראינית בכדורגל בעונת 2018/2019 ובזכות עובדה זו העפילה ישירות מהליגה לשלב הבתים של הליגה האירופית של עונת 2019/2020, לראשונה בתולדותיה, לאחר שתי עונות שבהן השתתפה במוקדמות למפעל זה ולא העפילה לבתים.
==שמות הקבוצה==
* פוליגרף טכניקה (1990–2003)
* מועדון הכדורגל אולכסנדריה (2004-ואילך)
==אולכסנדריה במפעלים האירופיים==
{| class="wikitable"
! עונה
! טורניר
! שלב
! יריבה
! משחק בית
! משחק חוץ
! בסיכום הכולל
!
|-
| 2016/17
| rowspan="6"| הליגה האירופית
| סיבוב המוקדמות השלישי
| היידוק ספליט
| bgcolor="#ffdddd" style="text-align:center;"|0–3
| bgcolor="#ffdddd" style="text-align:center;"|1–3
| bgcolor="#ffdddd" style="text-align:center;"|1–6
-
| rowspan="2"| 2017/18
| סיבוב המוקדמות השלישי
| אסטרה ג'יורג'יו
| bgcolor="#ddffdd" style="text-align:center;"| 1–0
| style="text-align:center; background:#ffd;"| 0–0
| bgcolor="#ddffdd" style="text-align:center;"| 1–0
-
| פלייאוף
| באטה בוריסוב
| bgcolor="#ffdddd" style="text-align:center;"| 1–2
| style="text-align:center; background:#ffd;"| 1–1
| bgcolor="#ffdddd" style="text-align:center;"| 2–3
-
| rowspan="4"|2019/20
| rowspan="3"|שלב הבתים
| וולפסבורג
| bgcolor="#ffdddd" style="text-align:center;"| 1–3
| bgcolor="#ffdddd" style="text-align:center;"| 0–1
|
| rowspan="3" -
| גנט
| bgcolor="#ffdddd" style="text-align:center;"| 1–2
| style="text-align:center; background:#ffd;"| 1–1
|
|-
| סנט אטיין
| style="text-align:center; background:#ffd;"| 1–1
| style="text-align:center; background:#ffd;"| 2–2
|
|-
|}

==אצטדיון הקבוצה==
אצטדיון ניקה ב[[אולקסנדריה.]]
הקבוצה מארחת את משחקיה באצטדיון ניקה בעיר שנבנה על חורבות אצטדיון שחטאר הישן. האצטדיון החדש משמש כמגרש הבית של הקבוצה מאז קיץ 1998.

משנת 1992 אולכסנדריה, אז "פוליגרף טכניקה", אולצה לארח באצטדיון "אולימפ" במערב העיר, לאחר שהבעלים של אצטדיון שחטאר במרכז העיר סירב לאפשר לקבוצה לארח בו. כאשר קבוצת שחטאר אולקסנדריה פורקה, האצטדיון נהרס ועל חורבותיו נבנה קומפלקס הספורט "ניקה", המכיל 7,000 מושבים.

==קישורים חיצוניים==

* 

==הערות שוליים==

קטגוריה:קבוצות כדורגל אוקראיניות
קטגוריה:קבוצות כדורגל סובייטיות
קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל שהוקמו ב-1948
קטגוריה:מחוז קירובוהראד
איזבל, דוכסית ברגנסה

דונה איזבל, דוכסית ברגנסה (פורטוגזית: Isabel de Herédia; נולדה ב-22 בנובמבר 1966) היא אשת עסקים פורטוגזית שנישאה לדוארטה פיו, דוכס ברגנסה, הטוען הנוכחי לכס המלוכה הפורטוגלי.

== ביגרפיה ==
איזבל נולדה ב-22 בנובמבר 1966, בליסבון, לדום ז'ורז'ה דה ארדיה, אדריכל, ולראקל לאונור פיניירו דה קסטרו קורבלו. מאז הלידה, היא הייתה זכאית לתואר דונה בשל היותה צאצאית של פרנסיסקו קוריה דה ארדיה, רוזן ריביירה בראווה, מהאצולה הפורטוגזית ורפובליקני מפורסם, שהיה מעורב בהתקוממות הרפובליקנית הכושלת של ה-28 בינואר 1908.

דונה איזבל חיה בין פורטוגל המטרופוליטנית לאנגולה הפורטוגזית עד 1975, כאשר אנגולה קיבלה עצמאות. לאחר מכן עברה משפחתה לסאו פאולו שבברזיל. שם, היא למדה בקולגיו סאו לואיס, מוסד ישועי. בשנת 1990 היא קיבלה תואר במנהל עסקים, ולאחר מכן היא עבדה כמנהלת נכסים.

ב-13 במאי 1995 היא התחתנה עם דוארטה פיו, דוכס ברגנסה, במנזר ז'רונימוש. בטקס נכחו נציגים של בתי מלוכה אירופיים שונים: הנסיך פיליפ, דוכס בראבנט, אנרי, הדוכס הגדול של לוקסמבורג, הנסיכה מרגריטה, דוכסית סוריה, ועוד. ראשי הפוליטיקה הפורטוגזית העיקריים, כולל נשיא הרפובליקה מריו סוארש, ראש הממשלה אניבל קבאקו סילבה ונשיא האספה אנטוניו ברבוסה דה מלו, נכחו גם הם.

בעקבות נישואיה ולידת בנה הראשון, אפונסו, פרשה איזבל מחייה המקצועיים, והקדישה את עצמה לניהול משפחתה ולחסות של ארגונים שונים.

== משפחתה ==
ב-13 במאי 1995 התחתנה איזבל עם דוארטה פיו, דוכס ברגנסה, ממנו נולדו לה שלושה ילדים:
* אפונסו, נסיך ביירה (נולד ב-1996).
* האינפנטה מריה פרנסיסקה, דוכסית קוימברה (נולד ב-1997).
* האינפנטה דיניש, דוכס פורטו (נולד ב-1999).

== אילן יוחסין ==

==קישורים חיצוניים==

קטגוריה:ילידות 1966
קטגוריה:בית ברגנסה
Sabıka Kaydı

Sabıka Kaydı (בעברית: רישום פלילי) הוא אלבום האולפן השני של הזמרת-יוצרת הטורקייה אירם דריג'י. האלבום יצא לאור ב-10 באוגוסט 2018, על ידי חברת התקליטים דואן מיוזיק קומפני. כמו כן, מתוך האלבום יצא הסינגל "Ben Tek Siz Hepiniz".

אלבום זה יצא שנתיים לאחר צאת אלבום הבכורה שלה, Dantel.

== רקע ויציאה ==
ב-20 באפריל 2017, הוציאה דריג'י את "Tektaş" שזכה להצלחה נאה ואף הגיע למקום השמיני במצעד שבטורקיה. לאחר מכן, הוציאה את "" ואת "Bazı Aşklar Yarım Kalmalı".

בין היתר, בפברואר 2018 הוציאה את "Hadi Gel", שזכה להצלחה נאה גם כן. לבסוף, החליטה דריג'י שלא לצרף את כל השירים הללו לאלבום זה. בנוסף לכך, הווידאו קליפ המלא שיצא עבור השיר "Ben Tek Siz Hepiniz" הצליח לצבור 30 מיליון צפיות ובכך הפך לנצפה ביותר מן האלבום.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|10 באוגוסט 2018
|הזרמת מוזיקה • הורדה דיגיטלית
|GNL
|style="text-align:center;"|
|}

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומי אירם דריג'י
קטגוריה:אלבומים בטורקית
קטגוריה:אלבומי חברת DMC
דורותי פיטמן יוז

דורותי פיטמן יוז (באנגלית: Dorothy Pitman Hughes; 1938 - 1 בדצמבר 2022) הייתה פמיניסטית, פעילה למען זכויות הילד וסופרת אפרו-אמריקנית. פיטמן יוז הייתה שותפה מייסדת של המגזין Ms, ב-1972, ביחד עם גלוריה סטיינם. כן, היא הקימה את המקלט הראשון לנשים מוכות בעיר ניו-יורק, הייתה מייסדת שותפה בהקמת הסוכנות להתפתחות הילד בניו יורק (כיום מינהל העיר ניו יורק לשירותי ילדים). יוז ייסדה עם סטיינם ואחרות את ברית הפעולה הנשית (Women's Action Alliance) בשנת 1971. יוז וסטיינם הרצו יחד בנושאי מגדר, מעמד, גזע במהלך שנות השבעים.

אופרה ווינפרי קראה לפיטמן יוז אחת "האמהות הגדולות" של אמריקה.

== ביוגרפיה ==
דורותי פיטמן יוז נולדה בשנת 1938, בלמפקין, ג'ורג'יה. כשהייתה בת עשר אביה הוכה למוות וגופתו הושארה על מפתן הבית. המשפחה מאמינה שהאב נרצח על ידי הקו קלוקס קלאן. יוז, כילדה, החליטה כתגובה לאירועים הקשים שמשפחתה עברה להקדיש את חייה לשיפור חייהם של אנשים. לאחר שסיימה את הלימודים בתיכון, בשנת 1957, פיטמן יוז עבר מג'ורג'יה לניו יורק ועבדה כזמרת במשך כעשור.

=== קריירה ואקטיביזם ===
פיטמן יוז החלה את דרכה כאקטיביסטית באיסוף תרומות לשחרור פעילי זכויות אדם שנעצרו בהפגנות. היא לקחה חלק בקמפיין לנשיאות של ג'ימי קארטר והקימה מעונות יום בתקופה שבה בה היו מעט מעונות. לדבריה, יותר מדי נשים נאלצות לעזוב את ילדיהן לבדם בזמן שהן עובדות על מנת להאכיל את משפחותיהן.

ב-1971 הקימה ביחד עם גלורייה סטיינם את המגזים Ms., כתב עת פמיניסטי ליברלי. המגזין החל לצאת לאור ב־1972. באותה השנה היא לקחה חלק בהקמת המקלט הראשון לנשים מוכות בעיר ניו יורק וייסדה את סוכנות להתפתחות הילד, יוז גם ייסדה עם גלוריה סטיינם את הפעולה של נשות ברית, חלוצי לאומי מרכז מידע, אשר התמחה nonsexist, גזעיות חינוך ילדים, בשנת 1971.

פיטמן יוז שימשה כמרצה אורחת באוניברסיטת קולומביה, בניו רושל קולג' ובסיטי קולג' של ניו יורק. היא גם בעלים של עסק לציוד משרדי בהארלם בין השנים 1997 - 2007 וכתבה על ניסיונה בשני ספרים במטרה לעודד עסקים קטנים נוספים בקרב אפרו-אמריקאים.

בשנת 194 הייתה יוז חלק מהכח המוביל של תוכנית שקידם ממשל קלינטון שיעדה 300 מיליון דולר פדרלי, מדינתי ועירוני לטובת לפתוח הארלם. היא הייתה חלק מצוות המחקר וההקמה של מרכז השקעות ופיתוח עסקים קטנים בבעלות מקומית בהארלם. עם זאת יוז הפכה בהמשך למבקרת התוכנית משום הביאה תאגידי ענק לאזור על מנת ליצור מקומות עבודה אך בסופו של דבר הם פגעו בעסקים הקטנים והבינוניים.<ref></ref>

== ספרים ==
<div style="direction: ltr;">
* 2000: Wake Up and Smell the Dollars! Whose Inner-City Is This Anyway!
* 2012: I'm Just Saying... It Looks Like Ethnic Cleansing (the Gentrification of Harlem)
</div>

== הערות שוליים ==

קטגוריה:מחברות ספרי עיון אמריקאיות
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אפרו-אמריקאיות
קטגוריה:אפרו-אמריקאים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022
פיורד קרוק

פיורד קרוק (באנגלית: Krok Fjord) הוא פיורד צר מפותל וארוך, בין חצי האי מיול, ולשון הקרח סרסדאל בקצה הדרומי של גבעות וסטפולד שבאנטארקטיקה. 

אורכו של הפיורד 22 קילומטרים. 

== היסטוריה ==
=== גילוי הפיורד ===
הפיורד מופה באמצעות תצלומי אוויר שצולמו על ידי משלחת לארס כריטנסן (שחקרה את האזור בין השנים 1937–1936).

=== מקור השם ===
הפיורד מכונה בשם זה (קרוקפיורדן - "Krokfjorden" - הפיורד המפותל) בשל פיתוליו.

== לקריאה נוספת ==
<div class="mw-content-ltr">• Charles Swithinbank, [https://books.google.co.il/books?id=RkrWLg-d-xAC&pg=PA65&lpg=PA65&dq=Krok+Fjord&source=bl&ots=2ye9oeMglt&sig=ACfU3U0irlBUEZxeJK2eIrd-xyrUamSXCg&hl=iw&sa=X&ved=2ahUKEwiWtOizlrTiAhXCKFAKHeBYBAc4ChDoATABegQICRAB#v=onepage&q=Krok%20Fjord&f=false Antarctica], P 65 </div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:8234 פיורד קרוק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=429 פיורד קרוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7845&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פיורד קרוק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קרוק
התזמורת הפילהרמונית של קרקוב

התזמורת הפילהרמונית של קרקוב או התזמורת הסימפונית של קרול שימנובסקי (בפולנית: Orkiestra Symfoniczna Filharmonii im. Karola Szymanowskiego) היא תזמורת סימפונית מקצועית שמושבה בקרקוב, פולין. מעמדה הלאומי של התזמורת בא לביטוי בתוכנית האירועים שלה, הכוללת קונצרטים סימפוניים שבועיים בטירת ואוול, או בקולגיום נובום המפורסם של האוניברסיטה היגלונית, ובכנסיות החשובות של קרקוב. פעילותה המקצועית של התזמורת עולה על זו של כל תזמורת פילהרמונית אחרת בפולין.

התזמורת הסימפונית, השוכנת כיום באולם הפילהרמונית של קרקוב, הוקמה בשנת 1945. הייתה זו התזמורת הסימפונית המקצועית הראשונה בפולין לאחר המלחמה, שהתהוותה באולם הקונצרטים המקומי במהלך מבצע ויסלה-אודר. המנהל וכן המנצח על הקונצרט ההיסטורי הראשון, שהתקיים ב-3 בפברואר 1945 (שלושה חודשים לפני תום מלחמת העולם השנייה באירופה), היה פרופסור זיגמונט לאטושבסקי, ניצול מרד ורשה.

== רקע היסטורי ==
הניסיונות להקים תזמורת סימפונית מודרנית בקרקוב החלו כבר במאה ה-18, תחת שלטון אוסטריה, אך הצוות המקצועי הראשון הורכב בקרקוב רק בתקופת קריסתה הממשמשת ובאה של הקיסרות האוסטרו-הונגרית (1909), ביוזמת המלחין והמנהל המוזיקלי פליקס נובובייז'סקי.

זמן קצר לאחר חזרת הריבונות הפולנית בסוף מלחמת העולם הראשונה, התגבשה התזמורת מחדש, בקונצרט פתיחה שהתקיים ב-18 במאי 1919 לכבוד יובל המאה של סטניסלב מוניושקו, עם 80 נגנים. ב-1931 נבנה אולם הקונצרטים החדש של הפילהרמונית של קרקוב. תזמורת הבית הייתה פעילה שם עד הפלישה הנאצית-סובייטית לפולין, והקונצרט האחרון התקיים ב-21 במאי 1939, בניצוח ברוניסלב וולפשטאהל.

== פרופיל אמנותי ==
התזמורת פעילה מזה קרוב לשישים שנה, עם דור חדש של נגנים וסולנים. היא כוללת כמעט מאה נגנים בשש-עשרה קבוצות, עם חמישה כנרים ראשיים. ב-1962 נקראה על שם המלחין קרול שימנובסקי, שאת יצירותיו הרבות מבצעת התזמורת מאז באופן קבוע, לצד יצירות מאת מלחין פולני אחר ידוע-שם, החי בקרקוב, קשישטוף פנדרצקי.] פנדרצקי כיהן כמנהל אמנותי של התזמורת השנים 1988–1990, ומ-1993 הוא מכהן כמנהל אמנותי של כבוד של התזמורת.

=== הקלטות ===
במשך השנים, הוציאה התזמורת מספר רב של הקלטות פופולריות, בהן יצירות של דמיטרי שוסטקוביץ', איגנצי יאן פדרבסקי, גאטנו דוניצטי, קרול שימנובסקי, מקס ברוך, הנריק גורצקי, סטניסלב מוניושקו ועוד.

==קישורים חיצוניים==
* 

==הערות שוליים==

קטגוריה:תזמורות סימפוניות
תרבות
קטגוריה:תזמורות פולניות
טיסה 903 של טראנס וורלד איירליינס

התרסקותה של טיסת 903 של טראנס וורלד איירליינס במצרים הייתה אסון אווירי אזרחי שהתרחש בשמי מצרים בשנת 1950.

==האסון==
המטוס, מדגם לוקהיד L-749 קונסטליישן, יצא ממומביי, הודו ונחת בקהיר לפי התוכנית. בשעה 23:35 הוא המריא לכיוון רומא במזג אוויר טוב. במהלך הנסיקה, בגובה של כ-3,000 מטר, הצוות דיווח שבמנוע מספר 4 החלה דליקה. הם ביקשו וקיבלו אישור לחזור לנמל התעופה. תוך זמן קצר המנוע התנתק מהמטוס והצוות החליט לבצע נחיתת חירום במדבר, כ-65 מייל מקהיר. במהלך הנחיתה התרסק המטוס וכל האנשים שהיו על סיפונו נהרגו. בין הנוסעים היו 23 אמריקאים וכוכבת הקולנוע המצרית כאמיליה.

חקירת התאונה גילתה שתקלה נגרמה מכשל במסב שהתחמם יתר על המידה.

==קישורים חיצוניים==

* 

טראנס וורלד איירליינס, 0903
טראנס וורלד איירליינס, 0903
טראנס וורלד איירליינס, 0903
קטגוריה:טראנס וורלד איירליינס
טראנס וורלד איירליינס, 0903
טראנס וורלד איירליינס, 0903
טראנס וורלד איירליינס, 0903
מגדלנה טול

מגדלנה אווה טול (בפולנית: Magdalena Ewa Tul; נולדה ב-29 באפריל 1980) היא זמרת פולנייה.

==ביוגרפיה==
טול נולדה בגדנסק ובילדותה הייתה חברה בלהקת ילדים מקומית.

בשנת 2000 עברה לוורשה שם החלה לשמש כזמרת ושחקנית בתיאטרון מוזיקלי בעיר.

לאחר מכן עברה לעבוד בתיאטרון אחר והופיעה במחזות זמר כמו גריז, מיס סייגון וקאטס.

ב-2004 הוציאה את הסינגל הראשון שלה "Full of Life".

ב-2005 הייתה בין המועמדים של הטלוויזיה הפולנית בוועדה לבחירת האמן שייצג את פולין באירוויזיון.

ב-2007 יצא האלבום הראשון שלה.

זכתה לייצג את פולין באירוויזיון 2011 עם השיר "Jestem", ולא עלתה לשלב הגמר.

היא דובבה במספר סרטים בפולין וביניהם "רגרטס בפריס" המבוסס על הסדרה רגרטס של ניקלודיאון ובבובספוג מתחת לאפס ובמספר סדרות טלוויזיה כמו תותית, מועדון ווינX סיפורי ג'ינג'ר וסוסלנד.

==קישורים חיצוניים==

* 

קטגוריה:זמרות פולניות
קטגוריה:משתתפי אירוויזיון 2011
קטגוריה:נציגי פולין באירוויזיון
קטגוריה:פולניות שנולדו ב-1980
קטגוריה:פולנים שנולדו ב-1980
אלפרד גומיס

אמיגו אלפרד ג'וניור גומיס (באנגלית: Amigo Alfred Junior Gomis; נולד ב-5 בספטמבר 1993) הוא כדורגלן סנגלי המשחק בעמדת השוער בקבוצת פאלרמו ובנבחרת סנגל.

==קריירת מועדונים==
גומיס נולד בזיגינצ'ור שבסנגל ובגיל צעיר עבר עם משפחתו לקונאו שבאיטליה. גומיס התחיל את הקריירה שלו במחלקת הנוער של טורינו, וב-26 במאי 2012 ערך את הופעתו היחידה בקבוצה בתיקו 0-0 נגד אלבינולפה.

ב-3 ביולי 2013 גומיס הושאל לקרוטונה מהסרייה ב'. ב-14 בספטמבר גומיס ערך את הופעת הבכורה שלו נגד בניצחון 0–1 ספציה.

ב-11 באוגוסט 2014 גומיס הושאל לאבלינו. 6 ימים לאחר מכן, ערך את הופעת הבכורה שלו בקבוצה במסגרת הקופה איטליה. ב-28 באוקטובר 2014 הורחק במשחק הליגה נגד פרוג'ה, לאחר שבעט בראשו של רודריגו טאדיי.

ב-30 ביולי 2015 גומיס חתם בצ'זנה. ב-31 באוגוסט 2016 הושאל לבולוניה כמחליפו של אנטוניו מיראנטה, אצלו הובחנה בעיה בלב, אך כעבור זמן קצר נפצע.

ב-18 בינואר 2017 הושאל לסלרניטנה.

ב-8 ביולי 2017 הושאל לספאל, ובסיום העונה חתם על חוזה בקבוצה.

ב-20 באוגוסט 2019, עבר לדיז'ון מליגת העל הצרפתית.

ב-29 בספטמבר 2020, גומיס חתם בסטאד רן.

ב-27 בינואר 2023 חזר גומיס לאיטליה והושאל לקומו עד לסוף העונה.

ב-6 ביולי 2024 חתם גומיס בפאלרמו לשנתים.

==קריירה בינלאומית==
בצעירותו, גומיס שיחק בנבחרות הנוער של איטליה. בשנת , הצטרף לנבחרת סנגל. ב-14 בנובמבר 2017 גומיס ערך את הופעת הבכורה שלו בנבחרת בניצחון 1–2 נגד . גומיס, נכלל בסגל הנבחרת לקראת מונדיאל 2018.

נכלל בסגל נבחרת סנגל לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים סנגלים
קטגוריה:שוערי כדורגל סנגלים
קטגוריה:כדורגלני קרוטונה
קטגוריה:כדורגלני אבלינו
קטגוריה:כדורגלני צ'זנה
קטגוריה:כדורגלני בולוניה
קטגוריה:כדורגלני סלרניטנה
קטגוריה:כדורגלני ספאל
קטגוריה:כדורגלני דיז'ון
קטגוריה:כדורגלני סטאד רן
קטגוריה:כדורגלני קומו
קטגוריה:כדורגלני לוריאן
קטגוריה:כדורגלני פלרמו
קטגוריה:כדורגלני נבחרת סנגל
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים זרים באיטליה
קטגוריה:ספורטאים סנגלים בצרפת
קטגוריה:סנגלים שנולדו ב-1993
יסמין בוריץ'

יסמין בוריץ (בבוסנית: Jasmin Burić; נולד ב-18 בפברואר 1987) הוא כדורגלן בוסני המשחק בנבחרת בוסניה והרצגובינה בעמדת השוער בזגלביה לובלין.

==קריירת מועדונים==
בוריץ' התחיל את דרכו בקבוצת הנוער של האקדמיה של נוער של צ'ליק זניצה ב-2004, ולסירוגין שיחק גם בקבוצה הבוגרת של המועדון. בינואר 2009 עזב בוריץ' את צ'ליק זניקה לאחר 81 הופעות ליגה.

ב-1 בינואר 2009 חתם בוריץ' במועדון הפולני לך פוזנן, ובסיום העונה זכה בגביע אף על פי שלא שותף אפילו למשחק אחד.

בתחילת העונה השנייה שלו בקבוצה זכה בוריץ' בסופרקאפ הפולני לאחר ניצחון על ויסלה קרקוב במשחק בו לא שותף. משחקו הראשון של בוריץ' בקבוצה היה ב-4 באוקטובר 2009 נגד ארקה גדינייה. לאחר שהה על הספסל בתחילת הקריירה שלו בפולין, הוא קיבל את ההזדמנות שלו לאחר כמה הופעות מאכזבות של השוער הראשון בקבוצה, ולאחר מכן קיבל בוריץ' מקום קבוע בהרכב למשך כל העונה, שבסיומה זכתה הקבוצה באליפות.

בתחילת העונה השלישית שלו בקבוצה, נפצע בוריץ' והושבת למשך כל העונה.

בעונת 2014\2015, זכה שוב באליפות לאחר שהציג עונת שיא.

בתחילת עונת 2015\2016 זכה בוריץ' בסופרקאפ הפולני וב-11 בינואר 2016, האריך בוריץ' את חוזהו בקבוצה ל-3 שנים נוספות.

בעונת 2016\2017 זכה בוריץ' בפעם השלישית בקריירה והשנייה ברציפות בסופרקאפ הפולני.

באפריל 2019, הודיע בוריץ' כי לאחר 10 וחצי שנים במועדון, הוא יעזוב את לך פוזנן בתום העונה.

ב-24 במאי 2019 חתם בוריץ' בקבוצה הישראלית הפועל חיפה לשנתיים עם אופציה לעונה נוספת.

בינואר 2022 חתם בזגלבי לובין הפולנית.

==קריירה בינלאומית==
בוריץ' היה שותף בנבחרות של בוסניה והרצגובינה עד גיל 19 ו-21.

את משחק הבכורה שלו בנבחרת שיחק בוריץ' ב-1 ביוני 2008, במשחק ידידותי נגד אזרבייג'ן.

==תארים==
; לך פוזנן
*הגביע הפולני: 2008/2009
*הסופרקאפ הפולני(3) : 2009, 2015, 2016
*אליפות הליגה הפולנית(2): 2009/2010, 2014/2015

==קישורים חיצוניים==

==הערות שוליים==

קטגוריה:כדורגלנים בוסנים
קטגוריה:שוערי כדורגל בוסנים
קטגוריה:כדורגלני צ'ליק זניצה
קטגוריה:כדורגלני לך פוזנן
קטגוריה:כדורגלני הפועל חיפה
קטגוריה:כדורגלני זגלבי לובין
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים בוסנים בפולין
קטגוריה:ספורטאים בוסנים בישראל
קטגוריה:בוסנים שנולדו ב-1987
נדב אמבון

נדב אמבון (נולד ב-27 ביוני 1984) הוא מנהל קריאטיב ובמאי ראשי ב"כאן דיגיטל" של תאגיד השידור הישראלי; ממייסדי מיזם "זיכרון בסלון".

== ביוגרפיה ==
נדב אמבון נולד במצפה עמוקה, לרבקה אמבון ואוסקר אמבון. בשנת 2002 התגייס לקורס טיס ומשם עבר לתותחנים, היה חבר בגרעין ההקמה של היחידה רוכב שמיים – סקיילרק 1.

אמבון ייצג את ישראל כחבר נבחרת ישראל באליפות אירופה באולטימייט פריזבי בשנת 2011, שנערכה בסלובניה ובטורניר WINDMILL בהולנד. וכן היה חבר ועד של ה-IFDA [http://ההתאחדות%20הישראלית%20לענפי%20הפריזבי ההתאחדות הישראלית לענפי הפריזבי].

בשנת 2011 הקים עם בת זוגו, עדי אלטשולר, את מיזם "זיכרון בסלון" - התכנסות אלטרנטיבית בערב יום הזיכרון לשואה ולגבורה.

בין השנים 2008–2012 למד בבצלאל במחלקה לאומנויות המסך וסיים את תוכנית המצטיינים ללימודים ב-SVA ניו יורק בהתמחות אנימציה. סרט הגמר של אמבון, [https://www.youtube.com/watch?v=zgjlCxCaKuY&fbclid=IwAR1tUNPnprSSDDWCmnO1L-C0AuIDV7edI2JxKDmc1zbjr5tmJj78MjYCx_0 מדברים על שמשון]. הופיע בפסטיבלי אנימציה ברחבי העולם והוביל להרצאה בכנס TEDx באוניברסיטת בן-גוריון, על אנימציה וגבורה.

אמבון הוא חבר בגרעין ההקמה של המיזם המוזיקלי קולולם, כתור מנחה האירועים. במסגרתם, הנחה יחד עם לוסי איוב את אירוע 70 שנה למדינה בהיכל נוקיה במעמד נשיא המדינה ו-12 אלף איש.

אמבון עבד כאנימטור בחברת אינטרלוד, על קליפ רשמי לשיר Like a Rolling Stone של בוב דילן בבימויו של וניה הימן. קליפ זה, זיכה בדצמבר 2013 את חברת אינטרלוד בהכרה בינלאומית כאשר הקליפ נבחר ל"קליפ השנה" של המגזין טיים לשנת 2013. בשנת 2014, זכה במקום הראשון בפסטיבל קאן בקטגוריית "Digital Marketing" ואף זכה בפרס ה-Webby ליצירות אינטרנטיות.

אמבון עבד כאנימטור בשרוטונים ובהמשך כמנהל מחלקת האנימציה, שם ביים את סרטון היוטיוב הנצפה ביותר בישראל בשנת 2014, "שיר המונדיאל 2014".

החל משנת 2016 שימש כמנהל קריאטיב ובמאי ראשי בדיגיטל, בתאגיד השידור הישראלי, באפריל 2021 סיים את תפקידו בתאגיד.

אמבון נשוי לעדי אלטשולר, והם הורים לשני בנים. הם גרים בתל אביב.

== קישורים חיצוניים ==
* [https://www.youtube.com/watch?v=dWVkYAzj7mY נדב אמבון - מיוזמי פרויקט "זיכרון בסלון"], באתר (יוטיוב)
* 
* [https://www.atmag.co.il/פסטיבל-סרטי-אנימציה/ פסטיבל סרטי אנימציה], באתר (את)
* 

== הערות שוליים ==

קטגוריה:במאים ישראלים
קטגוריה:אנימטורים ישראלים
קטגוריה:מנחים ישראלים
קטגוריה:עמוקה: אישים
קטגוריה:בוגרי בצלאל, אקדמיה לאמנות ועיצוב
קטגוריה:סגל תאגיד השידור הישראלי - הנהלה ודיגיטל
קטגוריה:משפחת אמבון
קטגוריה:ישראלים שנולדו ב-1984
תהילים קכ"ה

תהילים קכ"ה הוא המזמור ה-125 בספר תהילים (בנוסח תרגום השבעים והוולגטה, מספור הפרקים שונה במעט וזהו המזמור ה-124). המזמור הוא חלק ממחזור של חמישה עשר שירי המעלות והוא פותח במילים: .

תכלית המזמור היא בקשת משורר תהילים מהאל שייטיב עם הצדיקים ההולכים בדרכו, עם עם ישראל ועם עירו ירושלים ומנגד ישמיד את הרשעים. זהו מזמור ביטחון בה' בו בעל המזמור פונה בתפילת יחיד אל ה' בשם העם כולו.

==תוכן המזמור ומבנהו==

ניתן לחלק את המזמור לשלושה חלקים: חלק ראשון: פסוקים א' - ב', חלק שני: פסוק ג' וחלק שלישי: פסוקים ד' - ה'. בחלק הראשון מתוארת החכמה אשר מצויה בבוטחים בה', ביטחון שיגן על הצדיקים, על העיר ירושלים ועל עם ישראל. חלקו השני של המזמור מתאר את הצלתם הצדיקים בידי ה'; וחלקו השלישי של השיר דן בבקשת בעל המזמור מה', שייטיב עם הצדיקים וישמיד "אֶת-פֹּעֲלֵי הָאָוֶן" אלה הרשעים.

===חלק ראשון===
בפסוק הראשון מובע הרעיון כי המאמינים בדרכו והבוטחים בה', יראו כי ה' לא יתמוטט לעולם כמו שירושלים תהיה מיושבת לעולם והביטחון ישרור בה לעד. בפסוק ב' מתוארת ירושלים על שלל גבעותיה מסביב. אלה מעניקים לעיר תחושת ביטחון. כשם שירושלים המוקפת בהרים המגינים עליה כך מסתובב ה' מסביב לעמו ומגן עליו. בפסוק ג', חלקו השני של המזמור מבשר המשורר כי ה' יגן על הצדיקים ממקל הרשעים. כאשר ה' מגן על הצדיקים הוא מונע מהם לחטוא.

===חלק שני===

בפסוק ד' הפותח את חלקו השני של המזמור קורא בעל המזמור לה' לתת שכר לצדיקים על מעשיהם הטובים באמצעות המילה "היטיבה", מילת זירוז ובקשה. בפירושו ל "ועשית הישר והטוב" מתייחס רמב"ן לפסוק ד' במזמור: "היטיבה ה' לטובים ולישרים בלבותם." בעקבות חז"ל טוען הרמב"ן כי "זו פשרה לפנים משורת הדין". כלומר עשיית הטוב מתוך הפנמה שאת החוק יש לכבד ועשיית הטוב נמצאת בלב הצדיק בכל עת.
פסוק ה הוא ניגוד לבקשה המופיעה בפסוק ד' בו מבקש המשורר מה' לגמול לצדיקים ולהשיב להם טובה ובפסוק ה מבקש כי יגמול לרשעים "ויוליכם ה' את פועלי אוון" כלומר ירחיקם ובזה גם עונשם.

====ברכת שלום על ישראל====

ברכת שלום על ישראל בפסוק החותם את המזמור, מנוסחת כבקשה ועומדת בניגוד לבקשת המשורר שיגמול לרשעים כגמולם. ברכה זו היא ברכה כוהנית. ברכה של שלום לישראל חותמת מספר מזמורי תהילים נוספים כ"ט, י"א, קכ"ח, וקכ"ב ברכת שלום לירושלים ולבניה גם היא באה בסיומו של המזמור.

== המזמור בליטורגיה ==
בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

== המזמור בספרות חז"ל ==
פסוק ה' במזמור משמש את ר' ירמיה בדרשה המופיעה בספרא המפרשת את פעולת ה' בעולם באופן אוניברסלי:

הדרשה מציגה אוסף פסוקים שעל פי פרשנותו של ר' ירמיה פונים לכלל האנושות. כך לדוגמה הפסוק "אשר יעשה אותם האדם וחי בהם" - לא ישראל, אלא האדם. וכך בפסוקים הבאים הפונים אל "גוי צדיק" ואל צדיקים. את הדרשה חותם פסוק דווקא ממזמור קכ"ה, הפרק הקובע ש"ה' סביב לעמו". ר' ירמיה בוחר את המשך הפרק - "הֵיטִיבָה ה' לַטּוֹבִים וְלִישָׁרִים בְּלִבּוֹתָם" - לא יהודים, לא גויים, אלא טובים וישרים.

==המזמור בתרבות==

בהשראת המזמור כתב פינקי ובר את השיר "ירושלים הרים סביב לה". את השיר הלחין ירחמיאל ביגון. השיר זכה לביצוע מקהלת פרחי מיאמי.

==קישורים חיצוניים==

==הערות שוליים==

קטגוריה:שיר המעלות
קכה
ילדות גדולות לא בוכות

ילדות גדולות לא בוכות (גרמנית: Große Mädchen weinen nicht) הוא סרט נעורים גרמני משנת 2002.

==עלילה==
קאטי וסטפי הן שתי נערות וחברות ילדות, קאטי מגיעה מבית קשה יום עם אמא נוירוטית ולעומת זאת סטפי באה מבית מבוסס והרמוני.

יום אחד יוצאות השתיים למועדון לילה והן מבחינות באביה של סטפי שזור בידיה של אישה אחרת שאינה אמה, עקב זאת סטפי מתכננת מסע נקמה נגד טסה, בתה של אותה אישה.

היא שולחת את טסה למבחני בד עבור להקה אך במבחני הבד מתגלה כשרונה בשירה ומתרשמים ממנה, מה שגורם לנקמה להיכשל, לאחר מכן היא שולחת את טסה למפיק סרטים פורנוגרפיים שקיבלה את כתובתו מאיבון, חברתה לספסל הלימודים, קאטי נהיית מודאגת מהתנהגותה האובססיבית של סטפי הולכת אחר טסה ולבסוף מצילה אותה מהמפיק הבא לנצל אותה מינית.

לאחר שאמה של טסה שומעת את אשר התרחש היא הולכת לבית הוריה של סטפי לספר להם זאת, באותו זמן המשטרה מתחילה בחיפוש אחר איבון הנעדרת מביתה, קטי החושדת שהמפיק הפורנוגרפי אשם בכך מספרת למשטרה את כל מה שידוע לה.

קטי מספרת לסטפי שהיא כנראה הצילה את טסה, דבר הגורם למשבר בבית של סטפי, כשקטי מבחינה שסטפי לא באה לבית הספר היא הולכת לביתה ומגלה שהיא ניסתה לפגוע בעצמה, קטי מזמינה אמבולנס ובכך סטפי ניצלת.

הסרט מסתיים בכך שהוריה של סטפי משלימים ומשקמים את יחסיהם, אמה של קטי מגלה סוף סוף אהדה כלפי בתה וגם קטי וסטפי משלימו ביניהן.

==קישורים חיצוניים==
* 

* 

קטגוריה:סרטי נעורים
קטגוריה:סרטים גרמניים משנת 2002
קטגוריה:סרטי דרמה גרמניים
טיאגו צ'ונק

טיאגו ראנגל צ'ונק (בפולנית: Thiago Rangel Cionek; נולד ב-21 באפריל 1986) הוא כדורגלן פולני ממוצא ברזילאי המשחק בעמדת הבלם באבלינו.

==קריירת מועדונים==
צ'ונק התחיל את הקריירה שלו במחלקת הנוער של וילה האוזר ובגיל 19 חתם בקויאבה. כעבור שנה, חתם בברגאנסה מפורטוגל וכעבור שנה חזר לברזיל וחתם ב-CRB.

בשנת צ'ונק חתם ביאגלוניה ביאליסטוק מליגת העל הפולנית. בעונת זכה עמה בגביע וגם בסופר קאפ.

בקיץ חתם בפאדובה מהסרייה ב'. ב-2 בספטמבר 2013 הושאל למודנה ובסיום העונה חתם על חוזה בקבוצה.

ב-11 בינואר 2016 חתם בפלרמו מהסרייה א'.

אחרי שנתיים בפאלרמו, צ'ונק חתם לשנתיים וחצי בספאל.

ב-28 בספטמבר 2020, צ'ונק חתם ברג'ינה.

==קריירה בינלאומית==
משפחתו של צ'ונק היא בעלת שורשים פולנית, ובאוקטובר עת שיחק בביאליסטוק, קיבל אזרחות פולנית. ב-13 במאי 2014, צ'ונק ערך את הופעת הבכורה שלו בנבחרת פולין בתיקו 0-0 נגד .

צ'ונק השתתף עם הנבחרת ביורו 2016 ומונדיאל 2018. ב-19 ביוני 2018 הבקיע שער עצמי בהפסד 2-1 ל במונדיאל 2018.

==תארים==
; יאגלוניה ביאליסטוק
*הגביע הפולני: 
*הסופר קאפ הפולני: 

==קישורים חיצוניים==

קטגוריה:כדורגלנים ברזילאים
קטגוריה:כדורגלנים פולנים
קטגוריה:בלמי כדורגל ברזילאים
קטגוריה:בלמי כדורגל פולנים
קטגוריה:קוריטיבה: כדורגלנים
קטגוריה:כדורגלני יאגלוניה ביאליסטוק
קטגוריה:כדורגלני פדובה
קטגוריה:כדורגלני מודנה
קטגוריה:כדורגלני פלרמו
קטגוריה:כדורגלני ספאל
קטגוריה:כדורגלני רג'ינה קלצ'ו
קטגוריה:כדורגלני אבלינו
קטגוריה:כדורגלני נבחרת פולין
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:ספורטאים ברזילאים באיטליה
קטגוריה:ספורטאים זרים באיטליה
קטגוריה:ברזילאים שנולדו ב-1986
קטגוריה:פולנים שנולדו ב-1986
A Girl's Night Out

A Girl's Night Out הוא מיני סיבוב הופעות של הזמרת ריהאנה שהרווחים שלו לקרן של ריהאנה "Believe Foundation" אשר נועדה לסייע לילדים חולי סרטן אם כי ההכנסות מהמופע נתרמו גם על מנת לספק צעצועים וציוד בית ספר לילדים נזקקים. ההופעות נעשו בחינם לציבור הרחב וכסף מפרסומות ונותני חסות נתרם עבור מטרות הצדקה.

סדרת ההופעות כללה 3 הופעות בתאריכים 26 במרץ, 28 במרץ וה-9 באפריל של 2008 בשיקגו, סן פרנסיסקו וניו יורק. כל רווח של כל מופע הלך לעמותה אחרת אשר עוסקת באחד מנושאים אלה.

== רשימת השירים ==
# "Pon de Replay"
# "Let Me"
# "Rehab"
# "SOS"
# "Good Girl Gone Bad"
# "Hate That I Love You"
# "Unfaithful"
# "Don't Stop the Music"
# "Shut Up and Drive"
# "Umbrella"

== תאריכי הופעות ==
{| class="wikitable" style="text-align:center;"
! style="width:9em;"| תאריך
! style="width:9em;"| עיר
! style="width:9em;"| מדינה
! style="width:11em;"| מקום
! style="width:22em;"| מטרה
|-
|26 במרץ 2008
|שיקגו
|rowspan="3"|ארצות הברית
|Vision Night Club
|תרומה לקרן למען חולי סרטן
|-
|28 במרץ 2008
|סן פרנסיסקו
|Ruby Skye
|תרומה למען ילדים נזקקים
|-
|9 באפריל 2008
|ניו יורק
|The Highline Ballroom
|תרומה לקרן DKMS Americas
|}

== קישורים חיצוניים ==

==הערות שוליים==

קטגוריה:סיבובי הופעות מ-2008
קטגוריה:סיבובי הופעות של ריהאנה
שיי מרטין

שרה הלסטרום (בשוודית: Sara Hjellström; נולדה ב-5 בנובמבר 1993; מוכרת בשם הבמה SHY Martin) היא זמרת-יוצרת שוודית.

== ביוגרפיה ==
שרה הייתה זמרת וגיטריסטית בלהקת רוק מגיל 12. היא פרשה מלהקת הרוק בגיל 17.

לאחר סיום לימודיה בבית ספר תיכון, היא נרשמה לבית הספר למוזיקה שבאורנסקולדסביק . במהלך השנה השנייה שלה בבית הספר למוזיקה, EMI חתמו אותה כאמנית.

ב-15 באפריל 2016, הוציאה יחד עם מייק פרי, את הסינגל "The Ocean".<ref name="Sverigesradio"></ref><ref name="DN"></ref>

ב-2017, זכתה יחד עם בפרס הגדול (הצלחה בינלאומית) ב.

בטקס פרס נובל לשלום 2017, ביצעה יחד עם מטומה את השיר "Slow" . היא החליפה את נואה סיירוס, ששרה את השיר במקור.

ב-9 בנובמבר 2018, נודע כי היא הייתה אחת מהכותבים של השיר "Used To" של סנדרו קוואצה בהשתתפות לו אליוט.

ב-7 בדצמבר 2018, היא הוציאה את המיני-אלבום הראשון שלה Overthinking. בין השירים במיני-אלבום, נמצא הסינגל "Lose You Too".

היא ידועה בשל כתיבה של מספר שירים לאמנים ידועים כמו השיר "First Time" של קייגו בשיתוף אלי גולדינג, של ביבי רקסה, "All We Know" של הצ'יינסמוקרס, "I Wanna Know" של NOTD בשיתוף בי מילר. כמו כן, היא כתבה גם מספר שירים לג'ס גלין, לאסטריד אס ואחרים.

ב-6 באוגוסט 2021, היא הוציאה, בשיתוף פעולה עם הזמרת-יוצרת השוודית, ניאה, את הסינגל "No Regrets".<ref></ref>

==דיסקוגרפיה==
===מיני-אלבומים===
* 2018: Overthinking
* 2020: Sad Songs

== קישורים חיצוניים ==

== הערות שוליים ==

קטגוריה:זמרות שוודיות
קטגוריה:פזמונאיות
קטגוריה:אמנים שוודים הידועים בשם במה
קטגוריה:זמרות-יוצרות שוודיות
קטגוריה:שוודיות שנולדו ב-1993
קטגוריה:שוודים שנולדו ב-1993